Document ID: 32009R1291

KOMISJONI MÄÄRUS (EL) nr 1291/2009,
18. detsember 2009,
mis käsitleb aruandvate ettevõtete väljavalimist põllumajandusettevõtete tulude kindlaksmääramiseks
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu määrust (EÜ) nr 1217/2009, 30. novembrini 2009, millega luuakse Euroopa Majandusühenduse põllumajandustootjate tulusid ja majandustegevust käsitlevate raamatupidamisandmete kogumise võrk, (1) eriti selle artikli 5 lõiget 4, artikli 6 lõiget 5 ja artikli 7 lõiget 2,
ning arvestades järgmist:
(1)
Komisjoni 12. juuli 1982. aasta määrusega (EMÜ) nr 1859/82, mis käsitleb aruandvate tootjate väljavalimist talumajapidamiste tulude kindlaksmääramiseks, (2) kehtestati põllumajandusettevõtete majandusliku suuruse künnis ja aruandvate ettevõtete arv määruse (EÜ) nr 1217/2009 rakendamiseks.
(2)
Komisjoni 8. detsembri 2008. aasta määrusega (EÜ) nr 1242/2008, millega kehtestatakse ühenduse põllumajandusettevõtete liigitus, (3) määratleti uuesti mõiste „majanduslik suurus”, mida nüüd väljendatakse eurodes, ja muudeti muid liigituskriteeriume.
(3)
Nõukogu määrusega (EÜ) nr 1791/2006 (4) tehtud muudatuse tõttu tuleb arvesse võtta Bulgaaria ja Rumeenia piirkondi. Täpsustamiseks tuleb veelgi muuta määrust (EMÜ) nr 1859/82. Seepärast tuleks määrus (EMÜ) nr 1859/82 selguse huvides kehtetuks tunnistada ja asendada käesoleva määrusega.
(4)
Aruandvad ettevõtted tuleb kõikides piirkondades valida ühtemoodi, mistõttu tuleks kehtestada määruse (EÜ) nr 1217/2009 asjakohaste sätete üksikasjalikud rakenduseeskirjad.
(5)
Põllumajandusraamatupidamise andmevõrguga hõlmatud põllumajandusettevõtted kuuluvad põllumajandusettevõtete struktuuri käsitlevate vaatluste ja ühenduse või riigisiseste loenduste vaatlusalasse.
(6)
Põllumajandusettevõtete iga aruandeaasta valikukavade koostamiseks kättesaadavad andmed ning liikmesriikide põllumajanduse erinev olukord nõuavad liikmesriigiti ja mõnel juhul isegi piirkonniti erineva majandusliku suuruse künnise kehtestamist.
(7)
Kogemused on näidanud, et andmevõrgu töö on hõlpsam, kui igas piirkonnas väljavalitud aruandvate ettevõtete arv võib olla kuni 20 % suurem või väiksem, tingimusel et selle tagajärjel ei vähene aruandvate ettevõtete üldarv igas liikmesriigis.
(8)
Kuna sellise meetme finantsjuhtimine on keeruline, kehtestati komisjoni 13. juuli 1983. aasta määrusega (EMÜ) nr 1915/83 (teatavate raamatupidamist käsitlevate üksikasjalike rakenduseeskirjade kohta põllumajandustootjate tulude kindlaksmääramiseks) (5) igale liikmesriigile ühenduse rahastamise tingimustele vastavate nõuetekohaselt täidetud põllumajandusaruannete koguarvu piirang. Selguse ja sidususe huvides tuleks seda kajastada käesolevas määruses. Aruandvate ettevõtete arv piirkonniti peaks olema paindlik, tingimusel et asjaomases liikmesriigis järgitakse aruandvate ettevõtete koguarvu piirangut.
(9)
Valikukava peaks sisaldama miinimumteavet, mille põhjal on võimalik hinnata kava vastavust põllumajandusliku raamatupidamise andmevõrgu eesmärkidele.
(10)
Valikukava koostamiseks tuleks vaatlusala kihistada vastavalt määruse (EÜ) nr 1217/2009 lisas loetletud piirkondadele ning põllumajandustootmise viisidele ja majandusliku suuruse klassidele, mis on määratletud määruses (EÜ) nr 1242/2008.
(11)
Valikukava tuleks koostada enne asjakohase aruandeaasta algust nii, et selle saaks kinnitada enne, kui kava alusel hakatakse valima aruandvaid ettevõtteid. Aruandeaasta 2010 valikukava koostamiseks on liikmesriikidel siiski vaja rohkem aega, kuna kõik vajalikud statistilised allikad ei ole eelnevalt piisavalt vara kättesaadavad. Seetõttu on asjakohane kehtestada teistsugune tähtaeg kõnealuse aruandeaasta valikukavast teatamiseks.
(12)
Kuna määrust (EÜ) nr 1242/2008 kohaldatakse alates 2010. aruandeaastast, tuleks käesolevat määrust kohaldada alates samast aastast.
(13)
Käesoleva määrusega ette nähtud meetmed on kooskõlas ühenduse põllumajandusliku raamatupidamise andmesidevõrgu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Mõisted
Käesolevas määruses kasutatakse järgmisi mõisteid:
a)
„põllumajandusettevõte” - ühenduse põllumajandusvaatluste ja -loenduste raames määratletud põllumajandusüksus;
b)
„liigitus” - ühenduse põllumajandusettevõtete liigitus, mis on kehtestatud määrusega (EÜ) nr 1242/2008.
Artikkel 2
Majandusliku suuruse künnis
Määruse (EÜ) nr 1217/2009 artiklis 5 osutatud majandusliku suuruse künnis 2010. aruandeaastaks (12 järjestikusest kuust koosnev ajavahemik alates 1. jaanuarist 2010 kuni 1. juulini 2010) ja edasisteks aruandeaastateks on järgmine:
-
:
Belgia
:
25 000 eurot
-
:
Bulgaaria
:
2 000 eurot
-
:
Tšehhi Vabariik
:
8 000 eurot
-
:
Taani
:
15 000 eurot
-
:
Saksamaa
:
25 000 eurot
-
:
Eesti
:
4 000 eurot
-
:
Iirimaa
:
4 000 eurot
-
:
Kreeka
:
4 000 eurot
-
:
Hispaania
:
4 000 eurot
-
:
Prantsusmaa
:
25 000 eurot
-
:
Itaalia
:
4 000 eurot
-
:
Küpros
:
4 000 eurot
-
:
Läti
:
4 000 eurot
-
:
Leedu
:
4 000 eurot
-
:
Luksemburg
:
25 000 eurot
-
:
Ungari
:
4 000 eurot
-
:
Malta
:
4 000 eurot
-
:
Madalmaad
:
25 000 eurot
-
:
Austria
:
8 000 eurot
-
:
Poola
:
4 000 eurot
-
:
Portugal
:
4 000 eurot
-
:
Rumeenia
:
2 000 eurot
-
:
Sloveenia
:
4 000 eurot
-
:
Slovakkia
:
15 000 eurot
-
:
Soome
:
8 000 eurot
-
:
Rootsi
:
15 000 eurot
-
:
Ühendkuningriik (v.a Põhja-Iirimaa)
:
25 000 eurot
-
:
Ühendkuningriik (ainult Põhja-Iirimaa)
:
15 000 eurot.
Artikkel 3
Aruandvate ettevõtete arv
Aruandvate ettevõtete arv igas liikmesriigis ja piirkonnas on sätestatud lisas.
Igas liikmesriigis võib väljavalitud aruandvate ettevõtete arv olla lisas sätestatust kuni 20 % suurem või väiksem, tingimusel et asjaomases liikmesriigis järgitakse aruandvate ettevõtete koguarvu piirangut.
Artikkel 4
Valikukava
Aruandvate ettevõtete valikukavaga tagatakse kõnealuste ettevõtete esindatus tervikuna.
Kava sisaldab järgmist:
a)
koostamisel kasutatud põhielemendid:
-
andmed statistiliste allikate kohta;
-
vaatlusala kihistamise kord vastavalt määruse (EÜ) nr 1217/2009 lisas loetletud piirkondadele ning põllumajandustootmise viisidele ja majandusliku suuruse klassidele, mis on määratletud liigituses;
-
iga kihi suhtes valikumäära kindlaksmääramise kord;
-
aruandvate ettevõtete väljavalimise kord;
b)
vaatlusalasse kuuluvate põllumajandusettevõtete jaotus vastavalt põllumajandustootmise viisidele ja majandusliku suuruse klassidele, mis on määratletud liigituses, ning
c)
valitavate aruandvate ettevõtete arv iga kihi kohta.
Artikkel 5
Teatamine
Liikmesriigid teatavad komisjonile artiklis 4 osutatud valikukava igal aastal hiljemalt kaks kuud enne kõnealuses kavas hõlmatud aruandeaasta algust.
Aruandeaasta 2010 valikukava teatatakse siiski hiljemalt üks kuu enne kõnealuse aruandeaasta algust.
Teatamiseks kasutatakse elektroonilisi teabesüsteeme, mille komisjon või liikmesriigid on pädevatele asutustele kättesaadavaks teinud.
Edastatud teabe vorm ja sisu vastab liikmesriikidele teabesüsteemide kaudu kättesaadavaks tehtud näidistele. Kõnealuseid näidiseid ja kasutatavaid meetmeid kohandatakse ning ajakohastatakse pärast ühenduse põllumajandusliku raamatupidamise andmesidevõrgu komitee teavitamist.
Liikmesriigi pädevate asutuste vastutusel ja nende asutuste antud juurdepääsuõiguste kohaselt sisestatakse teatamiseks ettenähtud andmed teabesüsteemi, kus neid ka ajakohastatakse.
Artikkel 6
Kehtetuks tunnistamine
Määrus (EMÜ) nr 1859/82 tunnistatakse kehtetuks alates 30. juunist 2010.
Viiteid kehtetuks tunnistatud määrusele käsitatakse viidetena käesolevale määrusele.
Artikkel 7
Jõustumine ja kohaldamine
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 2010. aruandeaastast.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. detsember 2009

Labels: 18
19
6